Here is a page extracted from Wikipedia that may contain CSS, HTML, and a lot of unformatted text.

Title: Corral
Content: Iste articlo tracta sobre o corral, recinto a on se zarra animals en os poblaus. Ta atros usos de «corral» se veiga Corral (desambigación).

Un corral (d'o latín < *CURRALE) ye un recinto a on que se zarra animals domesticos ta o suyo mantenimiento, en as inmediacions d'una casa u belatra construcción, cuasi siempre en l'interior u os arredols d'una población.

O corral puede quedar delimitau por paretz, por baranas u por belatras construccions que i haiga arredol. En l'actualidat ye frecuent que s'emplegue baranas de tela metalica ta zarrar-los, especialment cuan os animals que i ha son de mida chicorrona (gallinas, conillos, pavos) y brincarían por d'entre as latas d'una cleta u cercau si tenese unatra forma. O conchunto d'aus de corral d'una casa ye a volalla.

En l'Alto Aragón ye muit frecuent, sobre tot en as casas antigas, que o corral se comunique obierto con a cuadra u con as zolles (que tamién frecuentment son en os baixos de a casa), de forma que se facilita a dentrada y a surtida d'os animals cuan les vaga, y que disposen de cubillo contra l'orache.

Imáchens

Referencias

Se veiga tamién 
Volalla.

Vinclos externos

Construccions agropecuarias